Diari Oficial de la Generalitat Valenciana


Sumari del DOGV 4883, del 15-11-2004 (2004/11395)

Notificació a l'empresa Gardibel Iluminación, SL. Expedient número V-138/2003.
------------------------------------------------------------------------------

### Dades del document

Número de DOGV
:   4883

Data del DOGV
:   15-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11436


Organisme emissor
:   Conselleria d'Infraestructures i Transport

Tipus de document
:   Anunci

Notificació a l'empresa Gardibel Iluminación, SL. Expedient número V-138/2003. [2004/11260]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Gardibel Iluminación, SL, que s'ha dictat laude en l'expedient indicat i atés que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:
  
Tribunal: president: Ramón Escrig Moreno. Vocals: Aurora Costa Vicente, Angel Grande Ballesteros. Secretària vocal: Gumersinda Sánchez Ruiz. Parts: Reclamant: Transportes La Murciana Valencia, SA. Reclamat: Gardibel Iluminación, SL, que no compareix a l'acte de vista.
  
A València, el 14 de setembre de 2004, i a les 17.00 hores es constituïx la Junta Arbitral de Transports pels membres indicats al marge i amb l'assistència de les parts assenyalades per a resoldre l'expedient V-138/2003 i es procedix a la realització de la vista oral respecte de la reclamació següent: reclamació de ports.
  
Iniciada la vista oral pel president es procedix a comprovar la identitat de la part que compareix i la qualitat amb què intervé.
  
A continuació se li concedix la paraula al reclamant que s'afirma i ratifica en la demanda i es remet a les proves i documents presentats i que basa en els següents
  
Antecedents de fet
  
Primer. Com a conseqüència de les relacions comercials existents entre les parts, la reclamada va realitzar, per compte de la reclamant, diversos servicis de transport durant els mesos de febrer, juny i juliol de 2003.
  
Segon. Realitzats els transports i presentades al cobrament les corresponents factures, estes no van ser pagades, i el total de les quals puja a 915,35 €. Acaba sol·licitant que siga reconegut el seu dret i es condemne la reclamada al pagament dels transports realitzats per la quantitat reclamada.
  
S'apliquen els següents
  
Fonaments jurídics
  
I. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/90).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que dóna a este l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, que diu: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.
  
III. La mercantil reclamada, estant citada i notificada dins del termini i en la forma escaient, no compareix ni realitza manifestacions per escrit.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:
  
Estimar la demanda interposada per Transportes La Murciana Valencia, SA, contra Gardibel Iluminación, SL ja que dels fets relatats, documents probatoris i declaracions efectuades es desprén que realitzats els transports de conformitat ha de ser-li pagat l'import reclamat.
  
Per tot això, Gardibel Iluminación, SL haurà de pagar a Transportes La Murciana Valencia, SA, la quantitat reclamada de nou-cents quinze euros amb trenta-cinc cèntims (915,35 €).
  
Este laude serà executiu, si no es complix dins del termini de vint dies, comptadors a partir de l'endemà de la recepció d'este.
  
Contra esta resolució, cal únicament recurs d'anul·lació davant de l'Audiència Provincial, que haurà de presentar-se dins dels deu dies següents al de la notificació del laude, o d'aclariment, dins dels cinc dies següents al de la notificació d'este.
  
Contra el laude arbitral ferm només cal recurs de revisió, d'acord amb el que establix la legislació processal per a les sentències processals fermes».
  
Els terminis esmentats dels recursos que conté el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.